CELEX: 32007D0698
Language: lv
Date: 2007-10-29 00:00:00
Title: 2007/698/EK: Komisijas Lēmums ( 2007. gada 29. oktobris ), ar ko groza Lēmumu 2007/116/EK, pievienojot papildu rezervētus numurus, kas sākas ar 116 (izziņots ar dokumenta numuru K(2007) 5139) (Dokuments attiecas uz EEZ )

30.10.2007   
            
            
               LV
            
            
               Eiropas Savienības Oficiālais Vēstnesis
            
            
               L 284/31
            
         
      KOMISIJAS LĒMUMS
   
   (2007. gada 29. oktobris),
   ar ko groza Lēmumu 2007/116/EK, pievienojot papildu rezervētus numurus, kas sākas ar “116”
   (izziņots ar dokumenta numuru K(2007) 5139)
   (Dokuments attiecas uz EEZ)
   (2007/698/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 7. marta Direktīvu 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (Pamatdirektīva) (1) un jo īpaši tās 10. panta 4. punktu,
   tā kā:
   
               (1)
            
            
               Ar Komisijas 2007. gada 15. februāra Lēmumu 2007/116/EK par valsts numuru sērijas, kas sākas ar “116”, rezervēšanu saskaņotajiem numuriem, kuri paredzēti saskaņotajiem pakalpojumiem ar sociālo vērtību (2), tiek rezervēta valstu numuru sērija, kas sākas ar “116”, saskaņotajiem pakalpojumiem ar sociālo vērtību. Minētā lēmuma pielikumā ir saraksts ar konkrētiem šīs sērijas numuriem un pakalpojumiem, kam katrs no šiem numuriem ir rezervēts. Izmaiņas minētajā sarakstā var veikt, izmantojot Direktīvas 2002/21/EK 22. panta 3. punktā minēto procedūru.
            
         
               (2)
            
            
               Ar numuru 116000 saistītā pakalpojuma apraksts ir jāpapildina. Turklāt ir konstatēts, ka divi pakalpojumi – bērnu palīdzības tālrunis un emocionālā atbalsta tālrunis – ir pakalpojumi ar sociālo vērtību, kuru sniegšanu pozitīvi ietekmētu tas, ja tiem noteiktu saskaņotus numurus. Šo iemeslu dēļ jāatjaunina Lēmums 2007/116/EK un jāpievieno papildu rezervēti numuri.
            
         
               (3)
            
            
               Tādēļ attiecīgi jāgroza Lēmums 2007/116/EK.
            
         
               (4)
            
            
               Šajā lēmumā paredzētie pasākumi ir saskaņā ar Komunikāciju komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/116/EK pielikumu aizstāj ar šā lēmuma pielikuma tekstu.
   2. pants
   Dalībvalstis veic visus nepieciešamos pasākumus, lai nodrošinātu to, ka no 2008. gada 29. februāra kompetentais valsts regulators varētu piešķirt numurus, kas sarakstā iekļauti ar šo lēmumu.
   3. pants
   Šis lēmums ir adresēts dalībvalstīm.
   
      Briselē, 2007. gada 29. oktobrī
      
         
            Komisijas vārdā —
         
            Komisijas locekle
         
         Viviane REDING
         
      
   
   
      (1)  OV L 108, 24.4.2002., 33. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 717/2007 (OV L 171, 29.6.2007., 32. lpp.).
   
      (2)  OV L 49, 17.2.2007., 30. lpp.
   
      PIELIKUMS
      Numuri, kas rezervēti saskaņotajiem pakalpojumiem ar sociālo vērtību
      
                  Numurs
               
               
                  Pakalpojums, kuram numurs ir rezervēts
               
               
                  Ar tiesībām izmantot šo numuru saistītie konkrētie nosacījumi
               
            
                  116000
               
               
                  
                               
                           
                           
                              
                                 Pakalpojuma nosaukums
                              
                              Palīdzības dienestu numurs pazudušiem bērniem
                           
                        
                               
                           
                           
                              
                                 Apraksts
                              
                              Šis pakalpojums ietver šādas darbības: a) pieņem zvanus par pazudušiem bērniem un nodod šo informāciju tālāk policijai; b) sniedz padomu un atbalstu personām, kas ir atbildīgas par pazudušo bērnu; c) sniedz atbalstu izmeklēšanā.
                           
                        
               
                  Pakalpojums pieejams nepārtraukti (t.i., visā valstī 24 stundas diennaktī 7 dienas nedēļā).
               
            
                  116111
               
               
                  
                               
                           
                           
                              
                                 Pakalpojuma nosaukums
                              
                              Bērnu palīdzības tālruņi
                           
                        
                               
                           
                           
                              
                                 Apraksts
                              
                              Šis pakalpojums sniedz palīdzību bērniem, kam vajadzīga aprūpe un aizsardzība, un informē viņus par palīdzības organizācijām un pieejamiem resursiem; tas dod iespēju bērniem izteikt savas rūpes, runāt par jautājumiem, kas tos tieši skar, un sazināties ar kādu krīzes situācijā.
                           
                        
               
                  Ja pakalpojums nav pieejams nepārtraukti (t.i., visā valstī 24 stundas diennaktī 7 dienas nedēļā), tā sniedzējam jānodrošina, ka informācija par pakalpojuma pieejamību ir sabiedrībai viegli atrodama un ka laikā, kad pakalpojums nav pieejams, zvanītājs tiek informēts, kad tas atkal būs pieejams.
               
            
                  116123
               
               
                  
                               
                           
                           
                              
                                 Pakalpojuma nosaukums
                              
                              Emocionālā atbalsta tālruņi
                           
                        
                               
                           
                           
                              
                                 Apraksts
                              
                              Šis pakalpojums sniedz zvanītājam iespēju baudīt patiesas cilvēcīgas attiecības, viņu uzklausot bez nosodījuma. Tas sniedz emocionālu atbalstu zvanītājiem, kuri jūtas vientuļi, kuriem ir psiholoģiska krīze vai kuri domā par pašnāvību.
                           
                        
               
                  Ja pakalpojums nav pieejams nepārtraukti (t.i., visā valstī 24 stundas diennaktī 7 dienas nedēļā), tā sniedzējam jānodrošina, ka informācija par pakalpojuma pieejamību ir sabiedrībai viegli atrodama un ka laikā, kad pakalpojums nav pieejams, zvanītājs tiek informēts, kad tas atkal būs pieejams.